呢間士多幾年前先開始有飯賣 估唔到一賣就出左名 宜家每日有2款飯供應 都只係$35 仲要包埋飲品 冷熱同價😆不過就唔好介意要喺後巷食🤔-咖哩蛋包飯 ( $35連飲品 )蛋包飯真係好大份 滑蛋雖然冇流心效果 但夠滑漏🤓 咖哩汁唔辣 甜甜地 似日本咖喱多啲 比較稠身 香料味都比較少😄至於入面嘅飯竟然係豉油炒飯底 而且勁多飯 有大量雞柳 乾濕度啱啱好 仲有少少日式風味嘅感覺😛-至於環境方面 真係差左啲 因為小店位於後巷 所以多數人都會外賣😂